CELEX: 32017R1413
Language: hr
Date: 2017-08-03 00:00:00
Title: Uredba Komisije (EU) 2017/1413 оd 3. kolovoza 2017. o izmjeni Priloga IV. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP. )

4.8.2017   
               
               
                  HR
               
               
                  Službeni list Europske unije
               
               
                  L 203/1
               
            UREDBA KOMISIJE (EU) 2017/1413
      оd 3. kolovoza 2017.
      o izmjeni Priloga IV. Uredbi (EZ) br. 1223/2009 Europskog parlamenta i Vijeća o kozmetičkim proizvodima
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 1.,
      budući da:
      
                  (1)
               
               
                  Cinkov oksid odobrava se kao bojilo u kozmetičkim proizvodima pod unosom 144 Priloga IV. Uredbi (EZ) br. 1223/2009.
               
            
                  (2)
               
               
                  Znanstveni odbor za sigurnost potrošača (SCCS) u svojem je mišljenju od 18. rujna 2012. (2), koje je revidirano 23. rujna 2014. (3), zaključio da je cinkov oksid siguran za uporabu ako se upotrebljava kao bojilo u nepremazanom nenanočestičnom obliku u kozmetičkim proizvodima za dermalnu primjenu. Međutim, Znanstveni odbor za sigurnost potrošača (SCCS) zaključio je i da je, s obzirom na to da čestice cinkova oksida nakon udisanja izazivaju upalne reakcije u plućima, zabrinjavajuća uporaba cinkova oksida u kozmetičkim proizvodima koja bi udisanjem mogla dovesti do izloženosti pluća potrošača.
               
            
                  (3)
               
               
                  S obzirom na mišljenja Znanstvenog odbora za sigurnost potrošača uporabu cinkova oksida kao bojila u nepremazanom nenanočestičnom obliku u kozmetičkim proizvodima trebalo bi ograničiti na primjene koje udisanjem ne mogu dovesti do izloženosti pluća krajnjeg korisnika.
               
            
                  (4)
               
               
                  Prilog IV. Uredbi (EZ) br. 1223/2009 trebalo bi stoga na odgovarajući način izmijeniti.
               
            
                  (5)
               
               
                  Industriji bi trebalo dopustiti da u razumnom roku provede potrebne prilagodbe formulacija proizvoda kako bi se oni stavili na tržište i kako bi se s tržišta povukli nesukladni proizvodi.
               
            
                  (6)
               
               
                  Mjere predviđene ovom Uredbom u skladu su s mišljenjem Stalnog odbora za kozmetičke proizvode,
               
            DONIJELA JE OVU UREDBU:
      Članak 1.
      Prilog IV. Uredbi (EZ) br. 1223/2009 mijenja se u skladu s Prilogom ovoj Uredbi.
      Članak 2.
      Od 24. veljače 2018. na tržište Unije stavljaju se samo kozmetički proizvodi koji su u skladu s ovom Uredbom.
      Od 24. svibnja 2018. na tržištu Unije dostupni su samo kozmetički proizvodi koji su u skladu s ovom Uredbom.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 3. kolovoza 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 342, 22.12.2009., str. 59.
      
      
         (2)  SCCS/1489/12 Revizija od 11. prosinca 2012., http://ec.europa.eu/health/scientific_committees/consumer_safety/docs/sccs_o_103.pdf
      
         (3)  SCCS/1539/14 Revizija od 25. lipnja 2015., http://ec.europa.eu/health/scientific_committees/consumer_safety/docs/sccs_o_163.pdf
      
         PRILOG
         Unos 144 Priloga IV. Uredbi (EZ) br. 1223/2009 zamjenjuje se sljedećim:
         
            
                        Referentni broj
                     
                     
                        Identifikacija tvari
                     
                     
                        Uvjeti
                     
                     
                        Tekst uvjeta primjene i upozorenja
                     
                  
                        Kemijski naziv
                     
                     
                        Broj iz nazivlja CI (Colour Index)/Naziv iz glosara uobičajenih sastojaka
                     
                     
                        CAS broj
                     
                     
                        EZ broj
                     
                     
                        Boja
                     
                     
                        Vrsta proizvoda, dijelovi tijela
                     
                     
                        Najveća koncentracija u gotovom pripravku
                     
                     
                        Ostalo
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        „144
                     
                     
                        Cinkov oksid (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Bijela
                     
                     
                         
                     
                     
                         
                     
                     
                        Ne koristiti u primjenama koje udisanjem mogu dovesti do izloženosti pluća krajnjeg korisnika.
                     
                     
                         
                     
                  
         
            (*1)  Za uporabu kao UV-filtar vidjeti Prilog VI. br. 30. i br. 30.a”.